钦定古今图书集成/明伦汇编/氏族典/第183卷 > 《廖用贤尚友录》 > 县贲父
## 钦定古今图书集成/明伦汇编/氏族典/第183卷 > 《廖用贤尚友录》 > 县贲父

按《礼记檀弓》：鲁庄公及宋人战于乘丘，县贲父御，卜
国为右。马惊，败绩，公队，佐车授绥。公曰：“末之卜也。”县
贲父曰：“他日不败绩，而今败绩，是无勇也。”遂死之。圉
人浴马，有流矢在白肉。公曰：“非其罪也。”遂诔之。士之
有诔，自此始也。